**შპს „ვარციხე 2005“**

*ჰესი #1, #2, #3-ის 110 კვ-ის ღია გამანაწილებელი მოწყობილობების რეკონსტრუქცია - ამომრთველების დამონტაჟება (1 ეტაპი -* ***ჰესი #2****)*

***ტექნიკური დავალება***

**1. ზოგადი დახასიათება**

შპს "ვარციხე 2005"-ის თითოეულ ჰესზე განლაგებულია 110 კვ-ის ღია გამანაწილებელი მოწყობილობა, რომლის მეშვეობითაც ხორციელდება ელექტრული კავშირი ჰესებს და ენერგოსისტემას შორის.
კავშირი ჰესებს და ენერგოსისტემას შორის განხორციელებულია 110 კვ-ის საჰაერო 110 კვ-ის ელექტროგადამცემი ხაზებით:

- ჰესი #1-დან - 110 კვ-ის ე.გ.ხ. "პატრიკეთი-2", "პატრიკეთი-2ა";

- ჰესი #2-ში - 110 კვ-ის ე.გ.ხ. "პატრიკეთი-1", "პატრიკეთი-2ა";

- ჰესი #3-ში - 110 კვ-ის ე.გ.ხ. "პატრიკეთი-1", "ბაში-1";

აღნიშნული ე.გ.ხ.-ბი ჰესების ღია გამანაწილებელი მოწყობილობების მიერთების წერტილებში აღჭურვილია მხოლოდ 110 კვ-ის საჰაერო გამთიშველებით.

"სემეკი"-ს #52-12 გადაწყვეტილების მიხედვით და "ქსელის წესები"-ს პირობების თანახმად (პუნქტი 31, §54) შპს "ვარციხე 2005"-ის საჰაერო ელექტროგადამცემი ხაზები აუცილებლად აღჭურვილნი უნდა იყვნენ 110 კვ-ის ამომრეთველებით, საქართველოს ენერგოსისტემის საიმედოობის და მდგრადობის უზრუნველსაყოფად.

აღნიშნული ღონისძიების ჩასატარებლად შემუშავებული არის დეტალური პროექტი, რომლის თანახმად განსაზღვრულია შპს „ვარციხე 2005“-ის ჰესი #1, #2 და #3-ის ქვესადგურების ნაწილობრივი რეკონსტრუქცია და ქვესადგურებიდან გამავალი ე.გ.ხ.-ზე ელეგაზური ამომრთველების დამონტაჟება.

**2. სამუშაოს მოცულობა**

აღნიშნული ტექნიკური დავალება ითვალისწინებეს სამუშაოების I-ი ეტაპის შესრულებას - ჰესი #2-ის 110 კვ-ის ღია გამანაწილებელი მოწყობილობების რეკონსტრუქციას (ამომრთველების დამონტაჟებას).

პროექტის შესაბამისად ჰესი #2-ზე უნდა განხორციელდეს არსებული ელექტრული სქემის შეცვლა (იხ. ***დანართი 1.***) და შეძენილი იქნას და დამონტაჟდეს შემდეგი ახალი მოწყობილობები:

* 110 კვ-ის ელეგაზური ამომრთველი, ტიპი LW36-126W/T3150-40 ***(ან ანალოგიური)*** - 2 კომპლექტი;
* 110 კვ-ის დენის ტრანსფორმატორი (TT= 600/5), ტიპი ТФНД-110 ***(ან ანალოგიური)*** - 2 კომპლექტი;
* 110 კვ-ის 3-პოლუსა საჰაერო გამთიშველი, ტიპი РНДЗ-1-110/3150 ***(ან ანალოგიური)*** - 2 კომპლექტი;
* 110 კვ-ის ამომრთველების სარელეო დაცვის პანელი (4 ძირითადი რელე) - 2 კომპლექტი;
* კაბელები მეორადი კომუტაციისათვის (მართვის, სარელეო დაცვის და სიგნალიზაციის წრედები)

ახალი მოწყობილობების გასაწყობად და ექსპლუატაციაში შესაყვანად ჩასატარებელი არის შემდეგი სამუშაოები:

* ფუნდამენტების მომზადება და რკინის კონსტრუქციების მონტაჟი (პორტალების აგება ელ.მოწყობილობებისათვის);
* მეორადი წრედების კაბელების მონტაჟი (ბეტონის არხებში), დაერთება, მარკირება;
* სარელეო დაცვის პანელების მონტაჟი, გაწყობითი სამუშაოები, დაცვების დაყენება.
* დამიწების კონტურის მოწყობა ახალი ელ.მოწყობილობების გარშემო და მისი დაერთება არსებულ დამიწების კონტურთან.

**3. მოთხოვნები**

* პროექტირებული მოწყობილობების (ამომრთველების) ავტომატური მართვა და სარელეო დაცვა უნდა იქნას შესრულებული მოქმედი ელექტრო მოწყობილობების მოწყობის წესების (ПУЭ) მოთხოვნების შესაბამისად.
* პროექტირებული მოწყობილობების (ამომრთველების) ავტომატიზაცია (მართვა, სიგნალიზაცია, სარელეო დაცვა) განხორციელებული უნდა იყოს თანამედროვე მიკროპროცესორული სარელეო აპარატურის გამოყენებით, უზრუნველყოფდეს ე.გ.ხ.-ის ნორმალურ და *სელექციურ* ავარიულ ამორთვას.
* შერჩეული მიკროპროცესორული სარელეო აპარატურა საჭიროების შემთხვევაში უნდა იძლეოდეს ინფორმაციის გადაცემის საშუალებას „სსე“-ს ცენტრალურ სადისპეჩეროში.
* სარელეო აპარატურა უნდა უზრუნველყოფდეს 110 კვ-ის ე.გ.ხ.-ის შემდეგ დაცვებს:

 1. მრავალფაზა მოკლე შერთვისაგან დაცვა (3 საფეხური)

 - 1 საფეხური - დენური მოკვეთით

 - 2 და 3 საფეხური - მაქსიმალური დენური დაცვა დროის დაყოვნებით.

 2. მიწასთან ერთფაზა მოკლე შერთვისაგან დაცვა.

შესასრულებელი სამუშაოები შეთანხმდეს შპს „ვარციხე 2005“ ადმინისტრაციასთან და საქართველოს სახელმწიფო ელექტროსისტემასთან.

**4. დამატებითი მოთხოვნები**

 110 კვ-ის ღია გამანაწილებელი მოწყობილობის რეკონსტრუქციის პროექტზე წინადადებაში განსაზღვრული უნდა იყოს ცალკე მოწყობილობების და მასალების მოწოდების პირობები და ღირებულებები და ცალკე სამუშაოების (მომსახურეობის) მოწოდების პირობები და ღირებულებები ***(ან წარმოდგენილი იყოს წინადადებები როგორს მხოლოდ მოწყობილობების მოწოდებით, ასევე სამუშაოების ჩატარების ჩათვლით).***

 ***შპს „ვარციხე 2005“-ის ადმინისტრაცია***

***დანართი 1***

******

***ნახ. ჰესი #2-ის ცალხაზოვანი ელექტრული სქემა***